Hej,

Vi er ved at bygge nyt hus, men pludselig ønsker byggelederen ikke at holde møder på byggepladsen længere. I stedet vil han kun afholde byggemøder på hovedkontoret - formentlig for at være på hjemmebane og kunne stille med en masse folk.

Kan vi gøre krav på, at byggelederen skal afholde møderne på byggepladsen?

Mvh, Helle


Skal byggemøder holdes på byggepladsen, byggelederen nægter?
Hej Helle


Okay? Den har jeg ikke hørt før! Hvad står der i jeres projektmateriale eller kontrakt?  
 Det er uden diskussion helt normal kutyme, at man holder byggemøderne på byggepladsen. Det er mere praktisk, og man kan nemt rejse sig fra bordet, og gå ud på pladsen og pege.


I skal blot insistere på, at byggemøderne holdes på pladsen. Hvad siger jeres bygherrerådgiver? 


Det er sjovt som disse personer ofte glemmer, at I er kunden. Og at det er jer der skal være glade, tilfredse og trygge ved situationen.


Men nej, for at svare på dit spørgsmål, så findes der ingen regler, love der siger, at mødet skal holdes et bestemt sted. Men hvis der var, ville de uden tvivl pege på byggepladsen.


Held og lykke med det.

